În timp ce românii pleacă în străinătate, străinii se angajează și în instituții publice: „Doar eu muncesc din toate rudele din Nepal”
În timp ce româncele pleacă în străinătate, unde muncesc pe posturi de menajere, la noi în țară, astfel de locuri de muncă rămân vacante. Iar angajații necalificați sunt tot mai greu de găsit. Așa se face că, inclusiv în instituțiile publice, găsim femei din țările asiatice care fac servicii de curățenie. La Spitalul pentru Copii din Iași, de exemplu, sunt angajate din Nepal. Sunt singurele care muncesc din familiile lor și sunt fericite că astfel își pot întreține părinții și frații rămași acasă.